
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  

privind aprobarea modificării art. 1 din H.C.L. nr. 178/27.06.2013 privind aprobarea modificării tarifelor pentru legitimaţiile de călătorie aferente  serviciului public local de transport urban de călători în Municipiul Focşani, stabilite prin  H.C.L. nr.79/2007,

 cu modificările şi completările ulterioare 
·                  Consiliul Local al Municipiului Focşani, judeţul Vrancea, întrunit în şedinţă ordinară;
· analizând proiectul de hotărâre iniţiat de d-l Trofin Tudorel Daniel, consilier local, prin care se propune aprobarea modificării art. 1 din H.C.L. nr. 178/27.06.2013 privind aprobarea modificării tarifelor pentru legitimaţiile de călătorie aferente  serviciului public local de transport urban de călători în Municipiul Focşani, stabilite prin  H.C.L. nr.79/2007 cu modificările şi completările ulterioare și raportul Direcţiei economice înregistrat la nr. 27943/20.05.2015;
· văzând avizul favorabil al Comisiei de  buget şi administraţie publică;
· având în vedere adresa nr. 4348/19.05.2015 transmisă de  Serviciul Public Local de Asistență Socială Focşani;
· în conformitate cu prevederile art. 17 alin (1) lit. „m” din Legea nr.92/2007 privind serviciile 

de transport public local, cu modificările şi completările ulterioare, art.5, 20, 24 si 25 din Ordinul ANRSC nr.272/2007 pentru aprobarea Normelor cadru privind stabilirea, ajustarea şi modificarea tarifelor pentru serviciile de transport public local de persoane cu modificările şi completările ulterioare şi art.10, lit „c” din Contractul de delegare nr.2/3.01.2013 a serviciului de transport public local de persoane prin curse regulate si a infrastructurii afernte către SC Transport Public SA Focsani;
· în baza art.36 alin (1) şi (2) lit “d”, alin (6) lit “a”, pct.14, alin (9) precum şi în temeiul art. 45

alin.(1) din Legea nr.215/2001 privind administraţia publică locală, republicată în 2007, cu modificările şi completările ulerioare;

HOTĂRĂŞTE:

           Art.1 Se aprobă modificarea art. 1 din H.C.L. nr. 178/27.06.2013 privind aprobarea modificării tarifelor pentru legitimaţiile de călătorie aferente  serviciului public local de transport urban de călători în Municipiul Focşani, stabilite prin  H.C.L. nr.79/2007, cu modificările şi completările ulterioare, după cum urmează :

_la pct. 2.7 ” abonament cu 20 de călătorii  pentru pensionari şi donatori de sânge” se elimină categoria ”donatori de sânge”;
_la pct. 2.8 ” abonament lunar fără limită de călătorii pentru veterani de război, văduve de război, eroii şi urmaşii revoluţiei de la 1989, foştii deţinuţi politici, persecutaţi politic din motive etnice şi alte categorii de persoane stabilite prin legi speciale” se adaugă categoria ” donatori de sânge”.

          Art.2 Prezenta hotărâre va fi comunicată de catre Direcţia administraţie publică locală,  compartimentelor, serviciilor şi Primarului Municipiului Focşani , conform legii, care va asigura executarea acesteia prin Direcţia Economică, Compartimentul de transport public local de călători, Serviciul Public de Asistenţă Socială Focşani  şi  S.C. Transport Public S.A. Focşani.

      PREŞEDINTE DE ŞEDINŢĂ,

       Balaban Elena Luminița                                                         
                                                              CONTRASEMNEAZĂ:

SECRETARUL MUNICIPIULUI FOCŞANI

                                                                          Corhană Eduard Marian                    
Municipiul Focşani, 28 mai 2015                                                                                                                                               

